New Jersey Devils

O **New Jersey Devils** é un equipo de hóckey sobre xeo da cidade de Newark (Nova Jersey, Estados Unidos) que compite na National Hockey League (NHL). O equipo forma parte da Metropolitan Division da Conferencia Leste. Foi fundado en 1974 na cidade de Kansas City (Missouri) baixo o nome de Kansas City Scouts, en 1976 mudouse, polo que pasou a denominarse Colorado Rockies tras establecerse en Denver (Colorado), finalmente, o equipo mudouse a Nova Jersey, polo que adoptou a denominación actual en 1982. Ao longo das súas 25 tempadas en Nova Jersey, os Devils establecéronse no Meadowlands Sports Complex en East Rutherford, e xogaron os seus partidos como local no Brendan Byrne Arena (posteriormente nomeado Continental Airlines Arena). A principios da tempada 2007-08, os Devils trasladáronse á cidade de Newark e dende aquela xogan os seus partidos como local no Prudential Center.

A franquía foi pobre e mediocre durante os oito anos anteriores ao seu traslado a Nova Jersey, un patrón que continuou durante os cinco primeiros anos en Nova Jersey, nos que non foron capaces de clasificarse para os *play-offs* e nunca finalizaron por riba do quinto posto na súa división. A súa fortuna comezou a cambiar logo da contratación do presidente e *general manager* Lou Lamoriello en 1987. Baixo a administración de Lamoniello, os Devils clasificáronse todos os anos excepto tres para os *play-offs* entre 1988 e 2912, incluídas 13 veces consecutivas entre 1997 e 2010. Os Devils gañaron o título da liga regular na Atlantic Division en nove ocasións, a máis recente na tempada 2009-10, antes de ser recolocados na Metropolitan Division como parte do realiñamento da NHL que tivo lugar en 2013. OS Devils chegaron ás finais da Stanley Cup en cinco ocasións, gañando tres veces (1994–95, 1999–00 e 2002–03). Os Devils foron coñecidos polo seu estilo de xogo defensivo durante os seus anos de contenda pola Copa, mais dende aquela foron mudando a un estilo de xogo máis ofensivo.

Os Devils manteñen unha forte rivalidade cos seus veciños da outra beira do río Hudson, os New York Rangers, así como cos Philadelphia Flyers. Os Devils son un dos tres equipos da área metropolitana de Nova York; os outros dous son os New York Islanders e os New York Rangers. A franquía é o único equipo de todas as grandes ligas que se define explicitamente como un equipo de Nova Jersey.

## Historia 
## Rivalidades 
### New York Rangers 
Os Devils manteñen fortes rivalidades cos equipos máis próximos xeograficamente, cos cales se teñen enfrontado frecuentemente nos *play-offs*. A "Battle of the Hudson River" cos New York Rangers recibe o seu nome da proximidade dos pavillóns dos Devils na área metropolitana de Nova York, sempre a menos de dez millas e na outra beira do río Hudson dende o Madison Square Garden. A rivalidade entre os dous equipos comezou cando a franquía dos Devils trasladouse dende Colorado no medio de tres equipos do Gran Nova York xunto cos Rangers, os New York Islanders e os Philadelphia Flyers. Durante as primeiras tempadas os dous equipos non se enfrontaron nos *play-offs*, a primeira vez que se viron as caras nas series foi en 1992, cando os Rangers (mellor equipo da liga regular) precisaron de sete encontros para derrotar aos de Nova Jersey. En total, os Devils e os Rangers enfrontáronse seis veces nos *play-offs*, cun rexistro de 4-2 favorable aos de Manhattan.

### Philadelphia Flyers 
A proximidade de Nova Jersey a Pensilvania tamén levou a unha rivalidade cos Philadelphia Flyers, a "Battle of the Jersey Turnpike". Os Flyers tenen un gran número de seguidores en *South Jersey* e adestran en Voorhees. Ambos equipos tiñan o maior número de títulos da Atlantic Division antes do realiñamento de 2013, con nove para os Devils e seis para os Flyers. A primeira vez que ambos equipos se enfrontaron nos *play-offs* foi na tempada 1994-95, cando os Devils derrotaron en seis partidos aos de Filadelfia, dende aquela encontráronse cinco veces nas series eliminatorias, cun rexistro de 3-2 favorable á franquía de Newark.

## Identidade do equipo 
### Logo 
O logo dos Devils é un monograma das letras "N" e "J", presentado con dous cornos de demo na parte superior do "J" e unha cola en punta na parte inferior. Cando o equipo comezou a xogar en Nova Jersey o monograma era vermello co bordo en verde, mais a cor do bordo mudou a negro en 1992, debido ás dificultades para facer consistente a cor verde entre o seu logo e as camisetas. O logo encóntrase dentro dun círculo negro e nun campo de branco no medio do peito de ambos uniformes. Antes do traslado dos Devils denied Colorado en 1982, a muller do daquela propietario John McMullen deseñou un prototipo de logo, que foi posteriormente modificado por un deseño gráfico e mercadotecnia de empresa profesional, e converteuse no logo vermello e verde empregado polo equipo durante os seus primeiros dez anos en Nova Jersey.

### Equipamento 
### Mascota 
A mascota do equipo chámase "NJ Devil," un gran demo de 2,1 metros de altura que representa o mito do Demo de Jersey. NJ Devil mantén animado ao público, asina autógrafos, participa no entretemento durante os descansos, patina sobre o xeo,tira camisetas e corre ao longo dos corredores do pavillón aos *high five fans*. Antes de 1993, a mascota era "Slapshot", un gran *puck* dos Devils que interactuaba cos seareiros. O home que había dentro do disfrace foi despedido logo de ser acusado de tocar inapropiadamente a tres mulleres mentors disfrazado. A demanda e todos os cargos foron retirados ao non poder ser probados. Para quitar o estigma da demanda, Slapshot foi retirado e non volveu aparecer dende aquela.

### Estilo de xogo 
### Medios de comunicación 
## Pavillóns 
Dende o traslado da franquía a Nova Jersey o equipo xogou en dous pavillóns distintos. Dende 2007 os Devils xogan os seus partidos como locais no Prudential Center, logo de 25 anos disputando os seus encontros como local no Continental Airlines Arena.

### Continental Airlines Arena 
Co traslado da franquía a Nova Jersey, o equipo pasou a disputar os seus encontros como local no Continental Airlines Arena, na cidade de East Rutherford. O pavillón inaugurouse o 2 de xullo de 1981 logo de dous anos de obras, e inicialmente tiña unha capacidade para 19.023 espectadores, con todo a capacidade viuse ampliado en 1985 ata os 19.040 espectadores.

O primeiro partido dos Devils logo do seu traslado a Nova Jersey tivo lugar o 5 de outubro de 1982, cando no primeiro partido da tempada se enfrontaron aos Pittsburgh Penguins, rematando o partido nun empate a tres goles. Durante os máis de 20 anos que os Devils xogaron no Continental Airlines Arena, o pavillón foi escenario das finais da Stanley Cup de 1995, 2000, 2001 e 2003, vendo alzar o título ao equipo local en 1995, 2000 e 2003.

A seguinte táboa mostra os datos de asistencia ao Continental Airlines Arena:

|}

### Prudential Center 
250px|miniatura|Interior do Prudential Center.
En 2007 o equipo trasladouse ao Prudential Center, un pavillón con capacidade para 17.625 espectadores na cidade de Newark. As obras do pavillón comezaron o 3 de outubro de 2005 e inaugurouse o 25 de outubro de 2007.

O primeiro partido dos Devils no novo pavillón disputouse o 27 de outubro de 2007 fronte aos Ottawa Senators. O primeiro gol anotado no novo pavillón foi obra de Chris Neil, dos Senators, que se impuxeron por catro goles a un, mentres que o primeiro gol dos Devils foi anotado por Brian Gionta, ambos goles foron anotados no segundo período.

A seguinte táboa mostra os datos de asistencia media ao Prudential Center:

### Afiliacións secundarias 
Ademais destes equipos, as franquías da NHL posúen unha ou dúas afiliacións denominadas «secundarias» con equipos que compiten en ligas menores. Estes equipos son empregados xeralmente como depósito de xogadores para os equipos anteriores en caso de ausencias por lesión de xogadores ou partidos cun equipo da NHL. Dende a súa chegada a New Jersey, os Devils tiveron as seguintes afiliacións secundarias:

#### Eleccións na primeira rolda do *draft* 
Cada ano dende 1963, os xogadores das ligas menores teñen a posibilidade de asinar contratos coas franquías da NHL. Esta sección presenta as primeiras eleccións do *draft* dos Devils, o posto no que foron elixidos os diferentes xogadores, o equipo da liga menor ou liga europea do que procedía e o ano da elección:

#### Líderes históricos 
Ken Daneyko	1283 O xogador máis destacado da historia da franquía é Patrik Eliáš, que dende a súa chegada ao equipo en 1995 conseguiu 1.017 puntos en 1.224 partidos. Con todo, o xogador con máis encontros disputados coa camisola dos Devils foi Ken Daneyko, que disputou 1.283 partidos entre 1983 e 2003. Por outra banda o máximo puntuador nunha tempada na liga regular foi o propio Eliáš, quen na tempada 2005-06 conseguiu 96 puntos, e liderou tamén en puntuación ao equipo nos *play-offs* da tempada 2000-01 conseguiu un rexistro de 23 puntos. Tamén compre destacar os 8 puntos conseguidos nun único partidos dos *play-offs* o 22 de abril de 1988 por Patrik Sundström, que son un récord para un único partido de *play-offs* na NHL.

;Líderes de anotación
A seguinte táboa amosa os 10 máximos anotadores da historia da franquía:
* Máis goles nunha tempada: Brian Gionta, 48 (2005–06)
* Máis asistencias nunha tempada: Scott Stevens, 60 (1993–94)
* Máis puntos nunha tempada: Patrik Eliáš, 96 (40 G, 56 A) (2000–01)
* Máis *penalty minutes* nunha tempada: Krzysztof Oliwa, 295 (1997–98)
* Máis vitorias nunha tempada: Martin Brodeur, 48 (2006–07)
* Máis goles en *power play* nunha tempada: Brian Gionta, 24 (2005–06)

;Récords nos *play-offs*
* Máis goles nos *play-offs* nunha tempada: Claude Lemieux, 13 (1995)
* Máis goles dun defensa nos *play-offs* nunha tempada: Brian Rafalski, 7 (2001)
* Máis asistencias nos *play-offs* nunha tempada: Scott Niedermayer, 16 (2003)
* Máis puntos nun só partido dos *play-offs*: Patrik Sundström, 8 (3 G,5 A) (22 de abril de 1988) (tamén récord da NHL)
* Máis puntos nos *play-offs* nunha tempada: Patrik Eliáš, 23 (9 G,14 A) (2001)
* Máis puntos dun defensa nos *play-offs* nunha tempada: Brian Rafalski e Scott Niedermayer, 18 (2001, 2003)
* Máis *penalty minutes* nos *play-offs* nunha tempada: Perry Anderson, 113 (1988)

#### Números retirados 
[miniatura|Os números retirados de [Scott Niedermayer, Ken Daneyko e Scott Stevens.]]
O Devils teñen retirado tres dorsais na súa historia, todos os números retirados honran a xogadores destacados dos seus tres equipos campións da Stanley Cup a finais da década de 1990 e a principios dos anos 2000.

;Notas:
* 1 Daneyko posúe o récord de partidos xogados coa camisola dos Devils cun total de 1.283 partidos (e xogou toda a súa carreira co equipo de Nova Jersey).
* 2 Stevens xogou 13 tempadas cos Devils, sendo o capitán en 12 delas (1992–2004).
* 3 Niedermayer xogou as 13 primeiras tempadas da súa carreira nos Devils, gañando o James Norris Memorial Trophy en 2004.

### Adestradores 
Esta sección presenta os nomes dos adestradores dos Devils dende o seu debut. John Hynes foi nomeado o 21º adestrador da historia da franquía 2 de xuño de 2015, sendo en realidade o 24º adestrador do equipo, tres deles tendo ocupado o posto en varias ocasións: Larry Robinson 2 veces, Lou Lamoriello 2 veces, e Jacques Lemaire 3 veces.

As tres Stanley Cups gañadas polos Devils foron conseguidas con tres adestradores diferentes: Jacques Lemaire, oitavo adestrador do equipo a conseguiu en 1995; Robbie Ftorek, conseguiuna no ano 2000; mentres que a última Stanley Cup da franquía chegou con Pat Burns no banco en 2003. Jacques Lemaire é o adestrador que máis partidos estivo á fronte do equipo, con 570 partidos. A seguinte táboa mostra todos os adestradores que tivo a franquía dende a súa chegada a New Jersey, excluíndo os adestradores dos equipos anteriores ao traslado, Kansas City Scouts e Colorado Rockies. Dende 2015 Ray Shero é o cuarto *general manager* da franquía.

## Membros do Hall of Fame 
## Trofeos 
### Trofeos colectivos 
;Stanley Cup
[200px|miniatura|A [Stanley Cup.]]
O trofeo final para un equipo na NHL, a Stanley Cup é entregada ao campión das series eliminatorias dende a tempada 1926-27..

Os Devils conseguiron tres campionatos da Stanley Cup na súa historia:

* 1994–95, 1999–2000, 2002–03

;Prince of Wales Trophy
Dende a tempada 1993-1994, entrégase o Prince of Wales Trophy ao equipo gañador da final da Conferencia Leste durante os *play-offs*. O Prince of Wales Trophy é o trofeo que máis veces mudou o seu significado ao longo da historia da NHL. Os Devils teñen conseguido este trofeo como campións da Conferencia Leste en cinco ocasións:

* 1994–95, 1999–2000, 2000–01, 2002–03, 2011–12

### Trofeos individuais 
;Trofeo Bill Masterton
O trofeo Bill Masterton é un premio outorgado ao xogador que mellor exemplifica os valores de perseveranza e espírito de equipo. O trofeo é decidido por votación dos membros da asociación de xornalistas de hóckey profesional. Na historia dos Devils tan só Ken Daneyko conseguiu este galardón:

* 2000 – Ken Daneyko

;Trofeo Calder
O trofeo Calder premia ao mellor *rookie* da tempada. Para ser elixible, un xogador non debe ter xogado máis de 25 partidos na tempada regular anterior á cal foi elixido e non máis de seis partidos durante as dúas tempadas anteriores en calquera liga profesional. O xogador non pode ter máis de 26 anos. Ao longo da súa historia dous xogadores do equipo de Nova Jersey teñen conseguido este galardón:

* 1994 – Martin Brodeur
* 2000 – Scott Gomez

;Trofeo Conn Smythe
O trofeo Conn Smythe é outorgado dende 1964 ao mellor xogador dos *play-offs* (MVP). Ao longo da súa historia dous xogadores dos Devils conseguiron este galardón:

* 1995 – Claude Lemieux
* 2000 – Scott Stevens

;Trofeo Frank J. Selke
O trofeo Frank J. Selke é outorgado pola NHL ao mellor atacante que demostrara máis competencias defensivas dende a tempada 1977-1978. Tan só John Madden conseguiu gañar o galardón:

* 2001 - John Madden

;Trofeo Jack Adams
Outorgado dende a tempada 1973-74, o trofeo Jack Adams premia anualmente ao adestrador que máis contribuíu ao éxito do seu equipo. O gañador é elixido por votación dos membros da NHL Broadcasters' Association. Tan só un xogador da franquía conseguiu o galardón:

* 1994 - Jacques Lemaire

;Trofeo James Norris
Cada ano dende 1954, os membros da Professional Hockey Writers' Association votan ao mellor defensor da liga. Os defensores dos Devils que teñen conseguido o título son:

* 2004 - Scott Niedermayer

;Trofeo Lester Patrick
O Trofeo Lester Patrick foi un trofeo que se entregaba anualmente á personalidade que máis destacara polo seu servizo ao hóckey sobre xeo nos Estados Unidos. O campión é elixido por un comité formado polo Presidente da NHL, un Gobernador da NHL, un representante dos New York Rangers, un membro da sección de "Construtores" do Hockey Hall of Fame, un xogador do Hockey Hall of Fame, un membro do Hockey Hall of Fame dos Estados Unidos, un membro da NHL Broadcasters' Association, e un membro da Professional Hockey Writers' Association. Todos os membros do comité ían rotando anualmente, coa excepción do presidente da NHL. Catro xogadores dos Devils conseguiron este galardón na historia da franquía:

* 1992 - Lou Lamoriello
* 1998 - Neal Broten
* 2002 - Herb Brooks
* 2004 - Mike Emrick

;Trofeo Vézina
O trofeo Vézina é un trofeo concedido aos porteiros da NHL. De 1927 a 1982, o trofeo premiaba ao mellor porteiro da liga regular. Dende 1982 o gañador é elixido polos directores xerais das franquías da NHL. O trofeo leva o nome do ex-porteiro dos Canadiens Georges Vézina, que xogou no equipo de Montreal entre 1910 e 1926. Martin Brodeur é o único xogador da franquía que conseguiu o galardón, recibíndoo en catro ocasións:

* Martin Brodeur: 2003, 2004, 2007, 2008

;NHL Plus/Minus Award
O premio Plus/Minus da NHL foi concedido entre 1983 e 2007 ao xogador con mellor rexistro de plus/minus. Os seguintes xogadores dos Devils teñen conseguido o galardón na historia da franquía:

* Scott Stevens en 1994
* Patrik Eliáš en 2001

;Trofeo William M. Jennings
O trofeo William M. Jennings é outorgado anualmente dende a 1981-82 ao porteiro menos goleado da liga regular. Un xogador dos Flames conseguiu este galardón:

* Mike Dunham e Martin Brodeur en 1997
* Martin Brodeur en 1998, 2003, 2004, 2010

### Trofeos internos 
## Notas 
;Referencias

## Véxase tamén 
### Bibliografía 
* 
* 
* 

### Ligazóns externas 
* Sitio web oficial